اعمل نفسك ميت

كنت عايزة أناقش الموضوع ده معاكم

لأنه منتشر جدا اليومين دول

وهو نظرية "أعمل نفسك ميت"

نفسر أكتر

أي حد دلوقتي بقي ممكن يشوف أي حاجه بتحصل قدامه في الشارع تتضايق

يعني مثلا بنت بتتعاكس

أو حادثه وفيها مصابين

يقوم يقولك: "ياعم... كبر دماغك... أنا مالي...

أعمل نفسك ميت

ويمشي ولا كأن فيه أي حاجه ومايفكرش حتي أنه يشوف فيه اي حد محتاج مساعده ولا لأ

والموضوع أنتشر بشكل كبير جدا وبقينا نشوفه كتير

وبعيد عن أنه مش من الرجوله

طب تعالو أسمعوا قصه سمعتها في الراديو وضايقتني جدا:

بنت راكبه ميكروباص

أتخانقت مع السواق

السواق وقف العربيه وقام وضربها بالألم علي وشها

أيه اللي مفروض يحصل في الحاله دي

المفروض يعني

أن علي الأقل أوي أوي رجلين تلاته يقفوا جنب البنت ويتصرفوا أي تصرف مع السواق ده

المصيبه أن مفيش أي حد عمل أي حاجه

تخيلوا دي

كله قالك: "ياعم... نفض... المهم الواحد يوصل مكان ماهو عايز...

هي أختي يعني... بلاش مشاكل... أعمل نفسك ميت"

طبعا الموضوع ده كان ممكن أصدقه لو أتقالي في أمريكا أو في أوروبا

لكن بجد لما سمعت أن حصل في بلد الجدعنه والمرؤه مصر مكنتش قادر أصدق

بجد ياجماعه الموضوع ده محتاج نقاش مننا كلنا

وأنا متأكدة أن كلنا حاسين الموضوع ده وبنشوفه قدام عنينا

ومحتاجة أرائنا كلنا

ونلحق نفسنا قبل ماواحد مننا يحصله حاجه "بعد الشر" ومايلاقيش حد يساعده

وكله يعمل نفسه ميت